Cuneiform Tablet CCT 3 1 (BM 113336)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na <big_gap><gap> e-lá-ma ù im-dí-lim qí-bi-ma um-ma a-mur-IŠTAR-ma a-na im-dí-lim qí-bi-ma ṭup-pá-kà a-na tur₄-ḫu-mì-it i-li-kam <gap> ma-na KÙ.BABBAR <gap>-ma <big_gap> 3 GÍN <big_gap> <gap>-a-tim ša-áš-qí-il₅ <big_gap> <gap>-ḫa mì-ma iš-tí-a sà-ri-id ga-ki-i ÌR-ad-kà ANŠE ir-de₈-a-ma um-ma a-ta-ma i-na KÙ.BABBAR-im a-ni-im URUDU SIG₅ a-na qá-tí-a ANŠE ma-li-a-am ù ší-tí KÙ.BABBAR šé-bi₄-lam ša 1.66666 ma-na 5 GÍN KÙ.BABBAR 1 ma-na 10 GÍN.TA-ma 2 GÚ 2.5 ma-na URUDU SIG₅ ga-ki-i a tù-ùḫ-pí-a ub-lá-ku-um ri-iḫ-tí KÙ.BABBAR-pì-kà 0.83333 ma-na a-na-ku al-qé a-ta pá-ni-ša 0.83333 ma-na KÙ.BABBAR KI ku-za-a tal-qé ù ṭup-pá-am ḫa-ar-mu-um ša ḫu-bu-ul a-ḫi-šu be-lúm-ba-ni ša e-zi-ba-ku-ni ta-dí-šu-ma i-du-uk mì-šu-um a-na e-lá-ma ta-ta-nu-a-ar-ma a-wa-tám i ba-ri-ni té-pá-áš TÚG.ḪI.A ša a-bu-kà ú-šé-bi-lá-ni 3 ma-na KÙ.BABBAR ú-lá ak-šu-ud a-ma ḫi-na-a kà-lá-ší-na-ma i-de₈-e 7 ma-na KÙ.BABBAR i ra-mì-ni-a a-dí-ma <gap> ma-na KÙ.BABBAR ak-nu-kà-kum <big_gap> KÙ.BABBAR <big_gap> <gap>-na <big_gap> <gap>-ru-kà TÚG a-na <big_gap> ta-tù-ur a-ḫi a-ta a-na e-lá-ma lá ta-ta-nu-a-ar